**AKCINĖS BENDROVĖS LIETUVOS PAŠTO**

**PRIVATUMO PRANEŠIMAS**

Galioja nuo 2022-02-01

**I. BENDROSIOS NUOSTATOS**

1. Šiame Privatumo pranešime pateikiama pagrindinė informacija apie Jūsų asmens duomenų tvarkymą[[1]](#footnote-1) Jums naudojantis akcinės bendrovės Lietuvos pašto paslaugomis.
2. Informacija apie asmens duomenų tvarkymą taip pat gali būti pateikta paslaugų teikimo sutartyse, kituose su teikiamomis paslaugomis ar vykdoma veikla susijusiuose dokumentuose ir interneto svetainėje [www.lietuvospastas.lt](http://www.lietuvospastas.lt)
3. Šis Privatumo pranešimas pasiekiamas bendrovės interneto svetainėje [www.lietuvospastas.lt/privatumo-pranesimas](http://www.lietuvospastas.lt/privatumo-pranesimas) ir paslaugų teikimo vietose (paštuose – Informaciniame segtuve).
4. LP EXPRESS savitarnos paslaugų Privatumo pranešimas pasiekiamas [www.lpexpress.lt](http://www.lpexpress.lt)
5. **ATKREIPIAME DĖMESĮ**, kad Privatumo pranešimas gali būti keičiamas, pildomas, atnaujinamas bet kuriuo metu. Apie padarytus esminius pataisymus, informuosime atskira žinute interneto svetainėje [www.lietuvospastas.lt](http://www.lietuvospastas.lt) ir/ ar kitais būdais. Jei po atliktų pakeitimų ir toliau naudositės Lietuvos pašto paslaugomis, laikysime, kad Jūs patvirtinate, kad susipažinote su padarytais pakeitimais, papildymais, atnaujinimais. Kviečiame Jus reguliariai peržiūrėti Privatumo pranešimą.

**II. KONTAKTINĖ INFORMACIJA**

1. Asmens duomenų valdytojas – akcinė bendrovė Lietuvos paštas, juridinio asmens kodas 121215587, adresas J. Jasinskio g. 16, 03500 Vilnius, el. paštas info@post.lt, tel. Nr. 1842.
2. Asmens duomenų klausimais prašome kreiptis tiesiogiai į bendrovės Duomenų apsaugos pareigūną – el. paštu duomenusauga@post.lt arba paštu, adresu J. Jasinskio g. 16, 03500 Vilnius, laišką adresuojant „Duomenų apsaugos pareigūnui“.
3. **ATKREIPIAME DĖMESĮ**, jei Privatumo pranešime neradote Jums aktualios informacijos – susisiekite su Duomenų apsaugos pareigūnu.

**III. PASLAUGOS IR SUSIJĘS ASMENS DUOMENŲ TVARKYMAS**

|  |  |  |  |
| --- | --- | --- | --- |
| **TIKSLAS** | **TEISINIS PAGRINDAS** | **TVARKOMŲ ASMENS DUOMENŲ PAVYZDŽIAI** | **TERMINAS** |
| **Pašto paslauga** |
| Pašto paslaugos teikimas | Sutarties vykdymas (sudarytos tiek raštu, tiek žodžiu) ir pašto paslaugos teikėjui taikomų teisės aktų reikalavimų vykdymas | Siuntos siuntėjo ir gavėjo vardas, pavardė, siuntos registracijos Nr., parašas o tam tikrais atvejais ir el. pašto adresas, telefono Nr. | 18 mėn. po paskutinio veiksmo su siunta |
| **Išperkamųjų pašto siuntų paslauga**(pašto paslauga, kai siuntos gavėjas pinigų perlaida sumoka siuntos siuntėjui jo nurodyto dydžio išperkamąjį mokestį. Paslaugą sudaro dvi dalys: pašto paslauga ir mokėjimo paslauga – pinigų perlaida) |
| Išperkamosios pašto siuntos paslaugos teikimas | Sutarties vykdymas (sudarytos tiek raštu, tiek žodžiu) ir pašto paslaugos teikėjui/ mokėjimo paslaugos teikėjui taikomų teisės aktų reikalavimų vykdymas | Siuntos siuntėjo ir gavėjo vardas, pavardė, siuntos registracijos Nr., parašas o tam tikrais atvejais ir el. pašto adresas, telefono Nr.Taip pat siuntos siuntėjo banko sąskaitos numeris, siuntos gavėjo asmens kodas, asmens tapatybę patvirtinančio dok. pavadinimas, dok. duomenys, o tam tikrais atvejais ir dok. kopija | Pašto paslaugos dalies – 18 mėn. nuo paskutinio veiksmo su siuntaPinigų perlaidos dalies – 8 m. nuo pinigų perlaidos atlikimo |
| **Tarptautinės pašto siuntos pateikimo muitiniam tikrinimui (deklaravimui) LR muitinei paslauga** |
| Tarptautinės pašto siuntos pateikimo muitiniam tikrinimui (deklaravimui) LR muitinei paslaugos teikimas | Sutarties vykdymas ir teisės aktų reikalavimų, taikomų muitinės tarpininkui, vykdymas | Siuntėjo ir gavėjo vardas, pavardė, adresas, informacija apie siuntą, pvz., siuntos vertė, svoris, turinys, kiekis, taip pat tam tikrais ir siuntos siuntėjo ir gavėjo el. pašto adresas, telefono numeris arba kita informacija, reikalinga deklaravimui | 8 m. |
| **Papildoma aktuali informacija:** 1. Dalį asmens duomenų gali pateikti siuntos siuntėjas, kitų šalių pašto paslaugų teikėjai, o kitą dalį – bendrovės klientas, kuris naudojasi bendrovės teikiama deklaravimo paslauga ir kuris tam tikrais atvejais patvirtina bendrovės turimų išankstinių duomenų tikslumą. Šie duomenys yra perduodami LR muitinei tarptautinės pašto siuntos deklaravimo tikslu.
2. Jei teikiate prašymą dėl mokesčių, susijusių su tarptautinės pašto siuntos deklaravimu, perskaičiavimo, bendrovė tvarko prašyme pateiktus duomenis (pvz., vardą, pavardę, el. pašto adresą, siuntos numerį, prašymo perskaičiuoti mokesčius aplinkybes, banko sąskaitos numerį, į kurią gali būti pervedamos lėšos, perskaičiavus mokesčius, asmens kodą, taip pat kitus šiam procesui reikalingus dokumentus) sutarties vykdymo ir teisės aktuose numatytų reikalavimų vykdymo teisiniu pagrindu. Šie duomenys yra perduodami LR muitinei.
3. Jei deklaruojate dovaną, tam tikrais atvejais Jūsų galime paprašyti pateikti dovanojimo faktą patvirtinantį susirašinėjimą tarp siuntėjo ir gavėjo. Tokiu atveju, prašome pateikti tik tiek informacijos, kiek minimaliai būtina deklaravimui. Prašome neteikti su tuo nesusijusios, privačios informacijos ar asmens duomenų, kurie nėra susiję su deklaravimu.
 |
| **Prenumeratos paslauga**(paslaugą užsakant bendrovės paslaugų teikimo vietoje, per laiškininką, bendrovės tel. Nr. 1842 ar interneto svetainėje [www.prenumeruok.lt](http://www.prenumeruok.lt)) |
| Prenumeratos paslaugos teikimas | Sutarties vykdymas | Prenumeratos gavėjo vardas, pavardė, adresas, el. pašto adresas, telefono numeris, užsakymo laikotarpis, užsakomas leidinys, užsakymo suma | 1 m. nuo paslaugos suteikimo |
| **Papildoma aktuali informacija:** siekiant užtikrinti tinkamą leidinių prenumeratos paslaugos užsakymų vykdymą, prenumeratos gavėjo asmens duomenys (vardas, pavardė, adresas, užsakymo laikotarpis, el. pašto adresas, telefono numeris) gali būti tvarkomi kartu su prenumeruojamo leidinio leidėju (bendrovė ir prenumeruojamo leidinio leidėjas gali būti bendrais duomenų valdytojais).  |
| **Filatelijos paslauga**(filatelijos abonementų paslauga ir prekių pardavimas el. parduotuvėje <http://eparduotuve.post.lt/>) |
| Filatelijos paslaugos teikimas | Sutarties vykdymas | Filatelijos abonemento atveju: vardas, pavardė, el. pašto adresas, adresas, telefono Nr., užsakoma filatelijos produkcija Filatelijos e-parduotuvės <http://eparduotuve.post.lt/> atveju: gavėjo duomenys (vardas, pavardė, el. pašto adresas, telefono Nr.), pirkėjo duomenys (kai nesutampa su gavėjo duomenimis, vardas, pavardė, el. p., telefono Nr. – su tikslu nusiųsti užsakymo patvirtinimą), pristatymo duomenys (adresas), perkama produkcija, apmokėjimo informacija | 10 m. po sąskaitos išrašymo klientui |
| **Pinigų perlaidos (vietinės ir tarptautinės)**  |
| Pinigų perlaidos paslaugos teikimas | Sutarties vykdymas ir mokėjimo paslaugos teikėjui taikomų teisės aktų reikalavimų vykdymas | Pvz., vardas, pavardė, asmens kodas, asmens tapatybės dok. pavadinimas, jo duomenys ir jo kopija (kai suma viršija 600 eur), telefono Nr., adresas, sąskaitos Nr., bankas, mokėjimo paskirtis, suma, parašasKonkretūs duomenys nurodyti konkrečių pinigų perlaidų (vietinių/ tarptautinių/ grynaisiais/ į sąskaitą/ iki pareikalavimo/ Western Union ir pan.) pinigų perlaidų blanke | 8 m. nuo pinigų perlaidos atlikimo |
| **„Pažink savo klientą“ (pvz., įmokų priėmimo ir administravimo paslaugų sutarties su jų gavėju atveju)** |
| Mokėjimo paslaugų teikimas | Mokėjimo paslaugų teikėjui taikomų teisės aktų reikalavimų vykdymas | Informacija apie klientą (pvz., vardas, pavardė, asmens kodas, užsieniečiui - gimimo data, nuolatinės gyv. vietos adresas, telefonas, el. p., pilietybė), kliento asmens tapatybės dok. pavadinimas, jo duomenys, kopija, taip pat informacija apie politiškai pažeidžiamus asmenis, informacija apie kliento veiklą ir prekių pobūdį, informacija apie kliento apyvartas, informacija apie tikrąjį lėšų savininką, informacija apie naudos gavėjus (vardas, pavardė, asmens kodas/ gimimo data, pilietybė, akcijų skaičius), parašas ir kita kliento pažinimui reikalinga informacija | Jei „Pažink savo klientą“ anketa yra paslaugų sutarties dalis – teisės aktuose nustatytą sutarčių saugojimo terminą |
| **Mokėjimo paslaugų teikėjui teisės aktuose nustatytos pareigos** |
| Įmokų ir išmokų išmokėjimas | Mokėjimo paslaugų teikėjui taikomų teisės aktų reikalavimų vykdymas | Pvz., įmokos mokėtojo identifikaciniai duomenys (pvz., vardas, pavardė, mokėtojo kodas), įmokos gavėjas, suma, mokėjimo atlikimo data, o tuo atveju, jei įmoka didesnė nei 600 eur ir asmens tapatybę patvirtinančio dok. kopijaPvz. išmokos gavėjo vardas, pavardė, išmokos mokėtojas, suma, išmokos mokėjimo būdas ir dataKonkretūs duomenys priklauso ir nuo bendrovės sutarties su įmokos gavėju, išmokos mokėtoju | 8 m. nuo mokėjimo atlikimo |
| **Mokėjimo sąskaitos paslauga**(neteikiama nuo 2019-06-01) |
| Mokėjimo sąskaitos paslaugos teikimas | Sutarties vykdymas ir mokėjimo paslaugos teikėjui taikomų teisės aktų reikalavimų vykdymas | Vardas, pavardė, adresas, asmens kodas, el. pašto adresas, telefono Nr., asmens tapatybės dok. pavadinimas, jo duomenys ir jo kopija, duomenys apie pajamas, finansinius įsipareigojimus ir kitus su mokėjimo sąskaitos paslaugos teikimu ir kliento pažinimo susijusius duomenis | 8 m. nuo dalykinių santykių (sutarties nutraukimo) pabaigos |
| **Vaizdo duomenų tvarkymas** |
| Bendrovės, darbuotojų, klientų, partnerių bei trečiųjų asmenų sveikatos ir turto apsauga bei neteisėtų veikų prevencija | Teisėtas interesas  | Bendrovės paslaugų teikimo vietose (paštuose, „PayPost“ klientų aptarnavimo skyriuose) ir centrinėje būstinėje apsilankiusių bei siuntų savitarnos terminalus naudojusių fizinių asmenų vaizdo duomenys | Ne ilgiau kaip 60 kalendorinių dienų |
| **Papildoma aktuali informacija:** apie vykdomą vaizdo stebėjimą informuojame specialiu pranešimu. |
| **Prašymo, skundo, paklausimo ar kito kreipimosi nagrinėjimas**(įskaitant ir pateiktus el. paštu, socialiniais tinklais, per www.lietuvospastas.lt) |
| Prašymo, skundo, paklausimo ar kito kreipimosi nagrinėjimo bei atsakymo pateikimo tikslu | Teisinis pagrindas priklauso nuo turinio, tam tikrais atvejais – teisėtas interesas, kitais atvejais – teisės aktų reikalavimų vykdymas (pvz., kai esame įpareigoti nagrinėti skundus dėl paslaugų teikimo) ar sutarties vykdymas, kuris apima ikisutartinius santykius (pvz., kai prašote pateikti pasiūlymą dėl sutarties sudarymo) | Vardas, pavardė, adresas ir kiti duomenys, kuriuos pateikėte prašyme, skunde, paklausime ar kitame kreipimesi, taip pat bendrovės atsakymas Jums | Priklausomai nuo kreipimosi turinio, bet ne ilgiau kaip 3 m. nuo bendrovės atsakymo pateikimo  |
| **Pokalbio įrašas, skambinant Lietuvos pašto Kontaktų centrui** |
| Paslaugų kokybės užtikrinimas | Teisėtas interesas | Skambinančio asmens balsas, telefono Nr., pokalbio įrašas, skambučio data, trukmė ir per skambutį pateikti asmens duomenys | 6 mėn. |
| **Papildoma aktuali informacija:** apie pokalbio įrašymą informuojame prieš pokalbį ir pateikiame su asmens duomenų tvarkymu susijusią informaciją. |
| **Procesiniai dokumentai** |
| Dalyvavimas teismo ar ikiteisminiame procese ir bendrovės teisių gynyba | Teisės aktų reikalavimų vykdymas | Procesiniame dokumente nurodyti asmens duomenys: vardas, pavardė, asmens kodas, adresas, kontaktiniai duomenys, su konkrečiu procesiniu dokumentu susijusios aplinkybės | Iki visiško ginčo išsprendimo ir tiek, kiek reikia susijusiems tikslams pasiekti (pvz., pateikti dokumentą vykdymui)  |
| **Tiesioginė rinkodara** |
| Tiesioginė rinkodara (pvz., reklama, prašymas pateikti nuomonę apie prekes ir/ ar paslaugas, naujienlaiškiai)  | Sutikimas | Vardas, el. pašto adresas, telefono Nr., o taip pat ir kiti duomenys, kurie gali būti nurodyti sutikime | Su konkrečiu sutikimu siejamą terminą ir ne ilgiau kaip 2 m. po jo |

**IV. KITA AKTUALI INFORMACIJA**

1. **ATKREIPIAME DĖMESĮ, kad teikdama Privatumo pranešime nenurodytas paslaugas bendrovė gali būti Jūsų asmens duomenų tvarkytoja**. Pavyzdžiui, įmokų priėmimo ir administravimo, išmokų, įskaitant pensijas, išmokėjimo, taip pat vartojimo kredito, draudimo sutarčių sudarymo atvejais. Tokiais atvejais norėdami pasinaudoti BDAR suteikiamomis teisėmis, turite kreiptis į bendrovės verslo partnerį, kurio pavedimu bendrovė teikia paslaugas. Šis partneris yra Jūsų asmens duomenų valdytojas. Tuo atveju, jei neturite duomenų apie šį bendrovės partnerį arba neturite jo kontaktinių duomenų, galite kreiptis į bendrovę šio pranešimo dalyje „Kontaktinė informacija“ nurodytais kontaktais su prašymu pateikti partnerio kontaktinius duomenis arba persiųsti Jūsų prašymą partneriui.
2. **Jei bendrovės verslo partneriai sutartyse su bendrove pateikia savo darbuotojų asmens duomenis** (pvz., kaip kontaktinių asmenų, asmenų, atsakingų už paslaugų teikimą arba asmenų, atitinkančių konkrečius kvalifikacijos, patirties, išsilavinimo reikalavimus, kuriuos bendrovė kelia paslaugų teikimui), tai bendrovė tampa šių sutartyse nurodytų duomenų valdytoja ir tvarko juos tokį terminą, koks teisės aktuose numatytas tam konkrečiam sutarties tipui (nes šie duomenys yra neatsiejamai įtraukti į tą dokumentą, kurį privalome saugoti teisės aktuose numatytą terminą). Konkretūs asmens duomenys priklauso nuo konkretaus atvejo ir vykdomo pirkimo rūšies, jie gali apimti vardą, pavardę, kontaktinius duomenis, kvalifikacijos, išsilavinimo patirties duomenis (pvz., mokymosi įstaigą, profesinė patirtį, sertifikatų duomenis) ir kitus duomenis.
3. **Bendrovė gali atlikti derybų su partneriais ar potencialiais partneriais garso įrašą**, remdamasis teisės akte numatytu reikalavimu protokoluoti derybas (LR pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 34 str. 9 d.). Toks garso įrašas vertinamas kaip susitikimo protokolas ir saugomas kartu su konkretaus pirkimo dokumentais – teisės aktuose numatytą terminą. Apie tokį protokolavimo būdą bendrovė informuoja prieš derybas ir pateikia susijusią teisės aktuose numatytą informaciją.
4. **Bendrovė gali tvarkyti su klientu susijusio trečiojo asmens (pavyzdžiui, kliento atstovo, įgaliotinio) asmens duomenis** (pavyzdžiui, vardą, pavardę, asmens kodą arba gimimo datą, o tam tikrais atvejais – pareigas ar kitus duomenis) sutarties su klientu sudarymo, vykdymo arba teisės aktų reikalavimų vykdymu, arba bendrovės teisėto intereso teisiniu pagrindu, konkrečios paslaugos teikimo klientui ar kitu teisėtu tikslu.
5. **Bendrovė netvarko klientų specialių kategorijų asmens duomenų**, atskleidžiančių kliento rasinę ar etninę kilme, politines pažiūras, religinius ar filosofinius įsitikinimus, narystę profesinėse sąjungose, sveikatos duomenų arba duomenų apie lytinį gyvenimą ar lytinę orientaciją.
6. Primename, kad bendrovės darbuotojams el. paštu nesiųstumėte išskirtinai privačios, asmeninės informacijos, nesusijusios su bendrovės paslaugų teikimu ir vykdoma veika, nes tam tikrais atvejais, pavyzdžiui, siekiant užtikrinti bendrovės veiklos tęstinumą nutraukus darbo santykius, gali būti vykdomas automatinis laikinas el. laiškų nukreipimas kitam darbuotojui.

**IV. KANDIDATŲ Į DARBUOTOJUS ASMENS DUOMENŲ TVARKYMAS**

1. Bendrovė tvarko kandidatų į praktikantus, bendrovės darbuotojus ir bendrovės kolegialių valdymo organų ar jų patariamųjų organų narius (toliau – kandidatai) asmens duomenis.

|  |  |  |  |
| --- | --- | --- | --- |
| **TIKSLAS** | **TEISINIS PAGRINDAS** | **TVARKOMI ASMENS DUOMENYS** | **TERMINAS** |
| Kandidato tinkamumo eiti pareigas vertinimas | Teisėtas interesas atrinkti darbuotojus į laisvas pozicijas | Vardas, pavardė, kontaktinė informacija (pvz., telefono Nr., el. pašto adresas, adresas), gyvenimo aprašyme, motyvaciniame laiške ar kituose kandidatavimo dok. pateikti duomenys (pvz., darbo patirtis, išsilavinimas, kvalifikacija) | Ne ilgiau nei 3 mėn. po atrankos pabaigosKandidatų į Pašto operacijų padalinio ir/ar Tinklo padalinio nevadovaujančias pareigybes (pvz., laiškininkas, skirstytojas), į kurias atrankos vyksta nuolat ir nenutrūkstamai, duomenys tvarkomi ne ilgiau kaip 1 m. nuo šių duomenų gavimo dienos |
| Kandidato atitikties teisės aktuose numatytiems reikalavimams vertinimas | Teisės aktuose numatytų pareigų vykdymas[[2]](#footnote-2) | Konkrečiame teisės akte numatyti asmens duomenys, kurie gali apimti ir specialių kategorijų asmens duomenis (pvz., Lietuvos banko finansų rinkos dalyvio ar pagrindines funkcijas atliekančio asmens anketoje prašomi pateikti asmens duomenys) | Kartu su darbuotojo byla 10 m. po darbo santykių pab. |
| Pasiūlyti kandidatui kitą darbo vietą | Sutikimas | Vardas, pavardė, kontaktinė informacija (pvz., telefono Nr., el. pašto adresas, adresas), gyvenimo aprašyme, motyvaciniame laiške ar kituose kandidatavimo dok. pateikti duomenys (pvz., darbo patirtis, išsilavinimas, kvalifikacija) | 1 m. po sutikimo gavimo  |
| Parengti įdarbinimui reikalingus dokumentus, sudaryti darbo sutartį, jei reikalinga – pritaikyti darbo vietą | Teisės aktuose numatytų pareigų vykdymas | Darbo sutarčiai sudaryti reikalingi duomenys (vardas, pavardė, adresas ir kiti duomenys); privalomo medicininio patikrinimo pažymoje arba asmens medicininėje knygelėje esantys duomenys; duomenys, pagrindžiantys teisę į teisės aktuose numatytas socialines garantijas; duomenys, apie teisę vykdyti konkrečiame pareigų apraše numatytas funkcijas ir kiti duomenys | Kartu su darbuotojo byla 10 m. po darbo santykių pab. |

**IŠ KUR GAUNAME KANDIDATO DUOMENIS?**

1. Įprastai informaciją gauname tiesiogiai iš kandidato. Informaciją apie kandidatą taip pat galime gauti iš Užimtumo tarnybos prie LR socialinės apsaugos ir darbo ministerijos, darbo paieškos paslaugų teikėjų, karjeros socialinių tinklų (pvz., LinkedIn) ir/ar kitų darbo paieškos, atrankos ir/ar tarpininkavimo paslaugas teikiančių subjektų, taip pat iš kandidato draugo ar pažįstamo, kuris rekomenduoja konkretų asmenį kaip kandidatą. Tokiais atvejais laikome, kad minėti subjektai kandidatui jau yra pateikę visą teisės aktuose numatytą informaciją apie kandidato asmens duomenų tvarkymą, įskaitant ir jo duomenų perdavimą bendrovei.

**KAM PERDUODAME KANDIDATO DUOMENIS?**

1. Vykdant teisės aktų reikalavimus, kandidatų į konkrečias pareigybes duomenis, nurodytus teisės aktuose, galime perduoti tuose teisės aktuose numatytoms kompetentingoms institucijoms (pvz., Lietuvos bankui, Specialiųjų tyrimų tarnybai), kurios turi pareigą įvertinti kandidato atitiktį teisės aktuose numatytiems reikalavimams (pvz., kandidato reputaciją, išsilavinimą, kvalifikaciją, patirtį).

**PRAŠYMAS KANDIDATUI PATEIKTI PAPILDOMĄ INFORMACIJĄ**

1. Kaip nurodyta lentelėje aukščiau, vykdant teisės aktų reikalavimus, kandidatų į konkrečias iš anksto nustatytas pareigybes, su kuriais ketinama sudaryti darbo sutartį, galime prašyti pateikti papildomą lentelėje pateiktuose teisės aktuose numatytą informaciją tam, kad bendrovė ir kompetentingos institucijos galėtų įvertinti konkretaus kandidato atitiktį teisės aktuose nustatytiems reikalavimams.
2. Papildomai, siekiant užtikrinti, kad bendrovėje dirbtų patikimi, sąžiningi ir nepriekaištingos reputacijos asmenys, kandidatų į pareigybes, susijusias su darbu su grynaisiais pinigais, kredito pavedimų atlikimu iš bendrovės sąskaitų, bendrovės automobilių vairavimu, privilegijuotų teisių bendrovės IT sistemose suteikimu, su kuriais ketinama sudaryti darbo sutartis, bendrovė taip pat gali paprašyti pateikti bendrovės nustatytą papildomą informaciją. Kandidatui, pateikiančiam šią informaciją kartu bus pateikiama ir informacija apie šių asmens duomenų tvarkymą.

**V. ASMENS DUOMENŲ TVARKYMO TERMINAS**

1. Privatumo pranešime pateikta pagrindinė informacija apie bendrovės tvarkomus asmens duomenis ir jų tvarkymo terminus.
2. Bendrovė asmens duomenų tvarkymo laikotarpį apibrėžia ir nustato atsižvelgdama į teisės aktų reikalavimus, su klientu sudarytų sutarčių pobūdį, bendrovės teisėtą interesą, įskaitant, bet neapsiribojant, interesu tvarkyti asmens duomenis dėl galimos pretenzijos, ieškinio ar kitokio reikalavimo pareiškimo, taip pat atsižvelgdama ir į kitus teisinius pagrindus.
3. **ATKREIPIAME DĖMESĮ**, kad ilgesnis, nei nustatyta Privatumo pranešime, asmens duomenų saugojimas gali būti vykdomas tik, kai:
	1. esama pagrįstų įtarimų dėl neteisėtos veikos, dėl kurios yra atliekamas tyrimas;
	2. Jūsų duomenys būtini tinkamam ginčo, skundo nagrinėjimui, išsprendimui ir, jei reikalinga, pateikimui vykdyti bei įvykdymui;
	3. būtina rezervinių kopijų ir kitais su informacinių sistemų veikimu ir palaikymu susijusiais ar panašiais tikslais;
	4. tai būtina, esant kitiems, teisės aktuose numatytiems, pagrindams, sąlygoms ar atvejams.

**VI. JŪSŲ ASMENS DUOMENŲ ŠALTINIAI**

1. Teikdama paslaugas bendrovė asmens duomenis įprastai gauna tiesiogiai iš kliento (pavyzdžiui, klientui pateikiant asmens duomenis ant pašto siuntų, pildant pinigų perlaidų blankus, taip pat pateikiant duomenis sutarčių ar užsakymų formose, interneto svetainėje, naudojantis bendrovės paslaugomis, skambinant bendrovei telefonu ir kitais būdais).
2. **ATKREIPIAME DĖMESĮ**, kad teikdama pašto, kai kurias mokėjimo paslaugas bendrovė iš siuntos siuntėjo ar, pavyzdžiui, pinigų perlaidos mokėtojo gauna atitinkamai siuntos gavėjo ar perlaidos gavėjo asmens duomenis. Šie duomenys yra reikalingi tinkamam paslaugos suteikimui. Be šių konkrečių atvejų, bendrovė gali gauti asmens duomenis ir iš kitų subjektų, pavyzdžiui, bendrovės klientų (fizinių ir juridinių asmenų, įskaitant ir kitų pašto paslaugų teikėjų, kurie naudojasi bendrovės pašto tinklu), kuriems bendrovė teikia paslaugas.
3. Kai tai yra būtina bendrovės teikiamoms paslaugoms arba bendrovės veiklai, bendrovė gali gauti duomenis iš VĮ Registrų centro tvarkomų registrų ir kitų registrų ar duomenų bazių (pavyzdžiui, duomenų tikslumui patikrinti, duomenims atnaujinti).
4. Bendrovė gali gauti asmens duomenis iš kitų duomenų valdytojų, pavyzdžiui, mokėjimo paslaugų teikėjų, valstybės institucijų ir įstaigų (pavyzdžiui, teisėsaugos institucijų, mokesčių administravimo, finansų rinkos, pašto paslaugų teikėjų priežiūrą vykdančių institucijų, LR muitinės, antstolių, notarų), taip pat teismų ir neteisminių ginčų nagrinėjimo institucijų.
5. Šiame skyriuje nurodytas duomenų šaltinių sąrašas nėra baigtinis.

**VII. JŪSŲ DUOMENŲ PERDAVIMAS, TVARKYMAS IR VIETA**

**DUOMENŲ PERDAVIMAS.**

1. Kai kuriais atvejais, bendrovė, laikydamasi teisės aktų reikalavimų, gali arba privalo perduoti asmens duomenis tretiesiems asmenis (savarankiškiems duomenų valdytojams), pavyzdžiui:
	1. mokėjimo paslaugų teikėjams, jei naudodamiesi bendrovės paslaugomis siekiate pervesti ar persiųsti pinigų pasirinktiems gavėjams arba apmokėti už bendrovės teikiamas paslaugas (pvz., perkate bendrovės e. parduotuvėje arba naudojatės LP EXPRESS savitarna);
	2. valstybės institucijoms ir įstaigoms, vykdančioms teisės aktų joms pavestas funkcijas (pavyzdžiui, teisėsaugos institucijoms, mokesčių administravimo, finansų rinkos, pašto paslaugų teikėjų priežiūrą vykdančioms institucijoms, LR Muitinei, antstoliams, notarams ir kt.), taip pat teismams ir neteisminių ginčų nagrinėjimo institucijoms;
	3. taip pat kitais atvejais, laikantis teisės aktų reikalavimų.
2. Papildomai, kai bendrovei siųsti pateikta tarptautinė pašto siunta adresuota už Europos ekonominės erdvės (EEE) ribų arba bendrovei pateikta tarptautinė pinigų perlaida siunčiama už EEE ribų, pašto paslaugos arba pinigų perlaidos paslaugos teikimo tikslu, bendrovė gali perduoti šios paslaugos teikimui reikalingus asmens duomenis (šio pranešimo III skyriuje „Paslaugos ir susijęs asmens duomenų tvarkymas“) už EEE ribų – pašto siuntų vežėjams, gavimo šalies pašto paslaugos teikėjams ar mokėjimo paslaugų teikėjams. Toks duomenų perdavimas gali būti vykdomas šiais pagrindais: jis yra būtinas duomenų subjekto (siuntėjo) ir bendrovės sutarčiai vykdyti, duomenų subjekto (gavėjo) interesais bendrovės ir siuntėjo sudarytai sutarčiai vykdyti ir / ar toks perdavimas yra būtinas dėl svarbios viešojo intereso priežasties (universaliosios pašto paslaugos teikimo). Atkreipiame dėmesį, kad už EEE ribų esančiose šalyse gali būti taikomi mažesni duomenų apsaugos reikalavimai nei EEE.

**DUOMENŲ TVARKYMAS.**

1. Bendrovė asmens duomenims tvarkyti gali pasitelkti duomenų tvarkytojus. Tokiais atvejais, bendrovė imasi reikiamų priemonių siekdama užtikrinti, kad tokie duomenų tvarkytojai asmens duomenis tvarkytų laikydamiesi bendrovės nurodymų ir galiojančių teisės aktų reikalavimų, įgyvendinant tinkamas technines ir organizacines asmens duomenų apsaugos priemones. Bendrovė gali pasitelkti šiuos duomenų tvarkytojus: siuntų pristatymo, rinkodaros, įskaitant rinkodaros pranešimų siuntimą, archyvavimo, buhalterinės apskaitos, serverių nuomos, IT infrastruktūros, įskaitant jos kūrimo ir priežiūros, vystymo, skambučių centro, darbuotojų atrankų, konsultacijų, ir kitas paslaugas teikiančias įmones, programinę įrangą kuriančias, teikiančias, palaikančias ir vystančias įmones ir kitus asmens duomenų tvarkytojus.

**BENDRI DUOMENŲ VALDYTOJAI.**

1. Bendrovė, administruodama savo paskyras socialiniuose tinkluose Facebook ir LinkedIn, kartu su jais veikia kaip bendri duomenų valdytojai toje konkrečioje apimtyje, kokią viešai pateikia minėti socialiai tinklai. Bendrovė neturi galimybių daryti įtakos šių socialinių tinklų vykdomiems duomenų tvarkymo veiksmams. Daugiau informacijos apie šių socialinių tinklų atliekamą duomenų tvarkymą <https://www.facebook.com/policy> ir <https://www.linkedin.com/legal/privacy-policy>

**KUR TVARKOME JŪSŲ ASMENS DUOMENIS?**

1. Įprastai asmens duomenis tvarkome Europos ekonominės erdvės teritorijoje, tačiau, tam tikrais atvejais, jie gali būti tvarkomi ir perduodami už jos ribų, kai yra įgyvendinamos teisės aktuose numatytos apsaugos priemonės, pavyzdžiui, sudaryta sutartis į kurią yra įtrauktos standartinės ES Komisijos priimtos sąlygos arba duomenys tvarkomi šalyje, kuri nepriklauso EEE, bet ES Komisijos sprendimu yra užtikrinama pakankamo lygio asmens duomenų apsauga.

**IX. JŪSŲ TEISĖS**

1. Jūs turite šias teises:
	1. gauti informaciją Jūsų apie asmens duomenų tvarkymą;
	2. susipažinti su bendrovės tvarkomais Jūsų asmens duomenimis;
	3. reikalauti bendrovės ištaisyti neteisingus, netikslius arba neišsamius Jūsų asmens duomenis;
	4. apriboti Jūsų asmens duomenų tvarkymą;
	5. reikalauti bendrovės ištrinti Jūsų asmens duomenis;
	6. reikalauti bendrovės perkelti Jūsų asmens duomenis;
	7. atšaukti Jūsų duotą sutikimą, nedarant poveikio iki sutikimo atšaukimo vykdytam Jūsų asmens duomenų tvarkymui;
	8. nesutikti su Jūsų asmens duomenų tvarkymu, jei jie tvarkomi teisėto intereso pagrindu, išskyrus atvejus, kai yra teisėtų priežasčių tokiam tvarkymui arba siekiant pareikšti, vykdyti arba apginti teisinius reikalavimus;
	9. pateikti skundą Valstybinei duomenų apsaugos inspekcijai (daugiau informacijos internete, adresu <https://vdai.lrv.lt/>, adresu L. Sapiegos g. 17, 10312 Vilnius arba el. paštu ada@ada.lt). Prieš teikiant skundą priežiūros institucijai rekomenduojame susisiekti su bendrove šio pranešimo skyriuje „Kontaktinė informacija“ nurodytais kontaktais tam, kad būtų rastas tinkamas Jūsų klausimo sprendimas.

**X. JŪSŲ TEISIŲ ĮGYVENDINIMAS**

1. Prašymą dėl aukščiau nurodytų teisių įgyvendinimo galite pateikti:
	1. atvykę į bet kurią bendrovės paslaugų teikimo vietą ir pateikę prašymą raštu;

**ATKREIPIAME DĖMESĮ**, kad bendrovės darbuotojas paprašys Jūsų pateikti asmens tapatybę patvirtinantį dokumentą tam, kad galėtų įsitikinti Jūsų tapatybe ir patvirtinti, kad prašymą teikiate savo vardu;

* 1. elektroniniu parašu pasirašytą prašymą siunčiant el. pašto adresu duomenusauga@post.lt;
	2. paštu, kartu pateikiant notaro patvirtintą Jūsų asmens tapatybės dokumento kopiją, laišką adresuojant „Duomenų apsaugos pareigūnui“ J. Jasinskio g. 16, 03 500 Vilnius.
1. Gavę Jūsų prašymą, galime paprašyti jį patikslinti, pateikti papildomą informaciją tam, kad galėtume tinkamai nustatyti Jūsų tapatybę ir pateikti Jums atsakymą, arba nustatyti kitą Jūsų atvejui tinkamą Jūsų identifikavimo būdą.
2. **ATKREIPIAME DĖMESĮ**, kad įgyvendinant Jūsų teises, negalėsime pateikti informacijos apie paprastąsias pašto siuntas (neregistruotąsias), nes tokios siuntos nėra registruojamos, o informacija apie jų siuntėjus, gavėjus ir jų adresus Bendrovėje nėra tvarkoma.
3. Bendrovė turi teisę atsisakyti pateikti Jūsų prašomą informaciją, jeigu prašymas yra nepagrįstas, neproporcingas, taip pat kitais teisės aktuose nustatytais atvejais.
4. Atsakymą į Jūsų prašymą pateiksime ne vėliau kaip per 1 (vieną) mėnesį nuo turinio reikalavimus atitinkančio prašymo gavimo dienos. Išimtiniais atvejais, galime šį terminą pratęsti dar 2 (dviem) mėnesiams, apie tai Jums pranešę ir nurodę konkrečias aplinkybes.

***PAPILDOMA AKTUALI INFORMACIJA***

**Dėl Galimybių paso spausdinimo:** siekdama patikrinti ir atspausdinti Galimybių pasą, bendrovė veikia kaip VĮ Registrų centro pasitelktas subtvarkytojas (papildomas paslaugos teikėjas). Bendrovė tvarko šiuos asmens duomenis, reikalingus Galimybių paso turėjimui patikrinti: vardas, pavardė, asmens kodas. Bendrovė tvarko šiuos duomenis, spausdindama Galimybių pasą: bendruosius asmens duomenis – vardą, pavardę, gimimo metus bei specialiuosius duomenis – galimybių paso galiojimo pradžios ir pabaigos datas (metai, mėnuo, diena) ir laiką (valandos, minutės), QR kodą, kuriam užkoduoti bendrieji duomenys ir Galimybių paso galiojimo pradžios ir pabaigos datų (metai, mėnuo, diena) ir laiko (valandos, minutės) informacija arba informacija, kad asmeniui (vardas, pavardė, gimimo metai) kontaktinės veiklos limituojamos. Bendrovė šių duomenų nesaugo. Detali informacija apie asmens Galimybių pase esančių asmens duomenų tvarkymą, taip pat su tuo susijusias Jūsų teises, pateikiama Galimybių paso privatumo politikoje <https://eimin.lrv.lt/uploads/eimin/documents/files/GP_Privatumo_politika.pdf>

1. Asmens duomenų tvarkymas – tai terminas naudojamas asmens duomenų apsaugoje, kuris nurodo veiksmus su asmens duomenimis. BDAR šį terminą apibrėžia taip: *“duomenų tvarkymas – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija ar operacijų seka, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas”.* [↑](#footnote-ref-1)
2. 2013 m. lapkričio 14 d. Lietuvos banko valdybos nutarimas Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“, LR korupcijos prevencijos įstatymas, LR nacionaliniam saugumui užtikrinti svarbių objektų apsaugos įstatymas. [↑](#footnote-ref-2)